《成都遨乐诗二十一首 其六 二十八日谒生禄祠游净众寺》
宋代·田况

千骑出重闉，严祠净宇邻。映林沽酒旆，迎马献花人。

艳日披江雾，香飙起路尘。韶华特明媚，不似远方春。

作者简介：（1005—1063）信都人，徙居开封，字元均。仁宗天圣间进士。再举贤良方正科。夏竦经略陕西，辟为判官，言治边十四事。历右正言、知制诰。保州之役，以知成德军督诸将攻，坑杀降卒数百人。累官枢密使，以疾罢为尚书右丞，以太子少傅致仕。卒谥宣简。有《儒林公议》。